Annog pobl ifanc Gwynedd i Lwyddo'n Lleol | Ionawr 2007 | Cyngor Gwynedd
Prif Gategori : NewyddionRhiant : Datganiadau i'r WasgRhiant : Datganiadau 2007Cyfredol : Ionawr | Helpu pobl Gwynedd | Gwaith ail-wynebu yn gwella Lôn Eifion | Arolwg Natur Gwynedd – angen eich help chi! | Canolfan Hamdden Arfon yn dathlu Chwarter Canrif | Beth am fynd am dro trwy warchodfa natur Lôn Cob Bach? | Gweithio'n galed i daclo ymddygiad gwrth-gymdeithasol | Ymarfer Parhaus yn Sicrhau Gwobr Aur | Cronfa Datblygu Cynaliadwy Llŷn | Dewch i fwynhau adar gwyllt ym Mharc Gwledig Glynllifon | Santes Dwynwen – Neges Lenyddol i Gariadon Gwynedd | Gwasanaeth Croesi Plant Ysgol | Bin Brown i Arfon | Annog pobl ifanc Gwynedd i Lwyddo'n Lleol | Maes Parcio Ffordd y Deon, Bangor | Uwch-Arweinyddion Cyngor Gwynedd | Cofiwch am yr amgylchedd wrth anfon neges serch! | Gwaith casglu sbwriel mewn Safle o Ddiddordeb Gwyddonol Arbennig | Hyfforddiant pêl-droed yn gwella ymddygiad | "Her Ariannol Anferthol" – Cymeradwyo Strategaeth Arbedion | Rhybudd Safonau Masnach yn dilyn tywydd garw | Dathlu llwyddiant Cronfa Amcan Un Cwmni Adwy | Ymestyn cynllun arloesol i helpu trigolion Gwynedd | Adroddiad Positif Arall | Annog pobl ifanc Gwynedd i Lwyddo'n Lleol
Cafodd bobl ifanc sydd yn dilyn cyrsiau galwedigaethol agoriad llygad a blas ar sut fath o brofiad fyddai rhedeg eu busnes eu hunain yng Ngwynedd fel rhan o sioeau teithiol diweddaraf Llwyddo'n Lleol.
Roedd y sioeau teithiol yn rhan o ymgyrch gan Gyngor Gwynedd, Cronfa Gweithredu dros Gymunedau Gwledig Llywodraeth Cynulliad Cymru a'u partneriaid i godi ymwybyddiaeth pobl ifanc o'r cyfleoedd sydd ar gael iddynt yma yng Ngwynedd, a bod y dewis i aros yn y sir i fyw, mentro a gweithio yn ffordd ymlaen i'r dyfodol. Dywedodd y Cynghorydd Dafydd Iwan sy'n arwain ar Ddatblygu ar Gyngor Gwynedd: "Nod Llwyddo'n Lleol yw annog a chefnogi pobl ifanc Gwynedd i allu gwireddu eu potensial trwy roi'r sgiliau a'r profiad ymarferol angenrheidiol iddynt allu mentro a llwyddo'n lleol, gan gyfrannu tuag at ddatblygiad economaidd eu cymunedau." Ychwanegodd Iwan Trefor Jones, Cyfarwyddwr Strategol – Datblygu Cyngor Gwynedd: "Roedd y sioeau teithiol yn gyfle ardderchog i ddangos i fyfyrwyr galwedigaethol y Sir fod yna gymorth ar gael iddynt gychwyn mentrau ei hunain, boed yn eu hamser sbâr, neu yn llawn-amser ar ôl gorffen eu hastudiaethau." Fel rhan o'r sesiynau roedd y bobl ifanc o ledled y sir yn cael blas ar fywyd hunan gyflogedig drwy eiriau actorion ac unigolion o Wynedd sydd wedi dewis byw a gweithio yn y sir ac wedi sefydlu eu busnes eu hunain yma yng Ngwynedd. Yna roedd y bobl ifanc yn cael cyfle i roi eu syniadau eu hunain ar waith drwy gymryd rhan mewn sesiynau rhyngweithiol o dan arweinyddiaeth yr arbenigwr ym myd "Dysgu Gweithredol", Wyn Owen. Dangosodd i'r bobl ifanc bod modd cychwyn busnes o ddiddordeb neu syniad sydd yn gwyrdroi yn y meddwl. Mae Mr Owen wedi ennill enw iddo'i hun yn ddiweddar ym myd dysgu gweithredol ac ynn rhedeg cyrsiau amrywiol ar draws y wlad. Dywedodd Wyn Owen i'r sesiynau gyflyru'r meddwl ac iddo dderbyn adborth calonogol gan y bobl ifanc: "Mae'n glir bod gan fyfyrwyr Gwynedd nifer o syniadau gwych am fentrau a busnesau. Roedd gan nifer ohonynt ddiddordeb gweithio gyda thîm Llwyddo'n Lleol i dreialu'r syniadau yma ar lefel bach i gychwyn, er mwyn ennill profiad cyn mentro i'r byd busnes yn y dyfodol," meddai. Ychwanegodd Nia Swann, Swyddog Datblygu Llwyddo'n Lleol: "Mae'r sioeau teithiol yn rhoi cyfle i ni fynd a neges Llwyddo'n Lleol allan i bobl ifanc, ond cofiwch - nid oes rhaid i chi fod wedi mynychu sesiwn i dderbyn cymorth i dreialu'ch syniad am fenter. Os ydych rhwng 13 a 30 oed, erioed wedi cychwyn menter o'r blaen ac eisiau cymorth i dreialu menter newydd yng Ngwynedd, cysylltwch â ni!" Am ragor o fanylion, cysylltwch â Nia Swann, Swyddog Datblygu Llwyddo'n Lleol ar 01286 679774 Porthiant RSS datganiadau i'r wasg | Porthiannau newyddion